Arslan Murat

Arslan Murat (; ) — Türkiyənin keçmiş hakimi, Hakimlər və Prokurorlar Birliyinin fəal üzvü, siyasi məhbus.
 Həyatı 
Arslan Murat ailəlidir və iki uşaq atasıdır.

1999-cu ildə İstanbul Universitetinin Hüquq fakültəsini bitirib. 2001-ci ildə Türkiyə Hesablama Palatasında işə başlayıb. O, 2011-ci il martın 16-dan 2016-cı il iyulun 23-dək YARSAV-ın sədri olub. YARSAV 23 iyul 2016-cı il tarixli Rəsmi Qəzetdə dərc edilmiş fərmanla bağlanmışdır. 26 oktyabr 2016-cı ildə həbs olunub. 9 oktyabr 2017-ci ildə Avropa Şurası Parlament Assambleyasında Arslana İnsan Hüquqları üzrə Vatslav Havel Mükafatı təqdim edilib. Avropada və onun hüdudlarından kənarda insan haqları müdafiəçilərini təltif edən mükafatın elanında onun Türkiyədə məhkəmə sisteminin müstəqilliyini müdafiə edən fəaliyyətindən bəhs edilib.

2019-cu ilin yanvarında Arslan Murat “terror təşkilatında iştirak” ittihamı ilə 10 il müddətinə azadlıqdan məhrum edilib. İttihamda heç bir zorakılıq və ya zorakılığa təhrik iddiası yox idi və ittiham anonim ifadəyə və Muratın smartfonunda Türkiyə prokurorlarının Gülən hərəkatının üzvləri tərəfindən geniş istifadə edildiyini bildirən "ByLock" adlı məxfilik proqramının olmasına əsaslanırdı.

BMT-nin hakimlərin və vəkillərin müstəqilliyi üzrə xüsusi məruzəçisi Dieqo Qarsiya-SayanMd sul processo a Murat Arslan , 8 February 2019. məhkəmənin ədalətsiz olması bəyanatı ilə çıxış edib. “Hakim Arslanın hökmü Türkiyədə və demokratik dövlətdə məhkəmə sisteminin müstəqilliyinə ciddi və açıq hücumdur. Qanunun aliliyinin, müstəqil və qərəzsiz məhkəmə hakimiyyətinin bütövlükdə cəmiyyət üçün fundamental təminatının pozulmasıdır”, – deyə ekspert bildirib.Turkey must ensure fair appeal for Judge Murat Arslan after gross attack on judicial independence, says UN expert , UN Human Rights, 6 February 2019.

 İstinadlar 

Kateqoriya:Türkiyə hakimləri
Kateqoriya:İstanbul Universitetinin Hüquq fakültəsinin məzunları
Kateqoriya:Vatslav Havel adına mükafatın laureatları